CELEX: 22014D0222
Language: sk
Date: 2014-10-24 00:00:00
Title: Rozhodnutie Spoločného výboru EHP č. 222/2014 z 24. októbra 2014, ktorým sa mení príloha II (Technické predpisy, normy, skúšky a certifikácia) k Dohode o EHP [2015/1446]

3.9.2015   
            
            
               SK
            
            
               Úradný vestník Európskej únie
            
            
               L 230/24
            
         ROZHODNUTIE SPOLOČNÉHO VÝBORU EHP
   č. 222/2014
   z 24. októbra 2014,
   ktorým sa mení príloha II (Technické predpisy, normy, skúšky a certifikácia) k Dohode o EHP [2015/1446]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Rozhodnutie Komisie 2013/638/EÚ z 12. augusta 2013 o základných požiadavkách na námorné rádiokomunikačné zariadenie, ktoré je určené na používanie na lodiach nepodliehajúcich dohovoru SOLAS a na účasť v Globálnom námornom núdzovom a bezpečnostnom systéme (GMDSS) (1), sa má začleniť do Dohody o EHP,
            
         
               (2)
            
            
               Rozhodnutím 2013/638/EÚ sa zrušuje rozhodnutie Komisie 2004/71/ES zo 4. septembra 2003 o základných požiadavkách na námorné rádiokomunikačné zariadenie, ktoré je určené na používanie na lodiach nepodliehajúcich dohovoru SOLAS a na účasť v Globálnom námornom núdzovom a bezpečnostnom systéme (GMDSS) (2), začlenené do Dohody o EHP, a preto je potrebné odkaz naň v rámci Dohody o EHP vypustiť.
            
         
               (3)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola XVIII prílohy II k Dohode o EHP sa mení takto:
   
               1.
            
            
               Za bod 4zzp (smernica Komisie 2008/63/ES) sa vkladá tento bod:
               
                           „4zzq.
                        
                        
                           
                              32013 D 0638: rozhodnutie Komisie 2013/638/EÚ z 12. augusta 2013 o základných požiadavkách na námorné rádiokomunikačné zariadenie, ktoré je určené na používanie na lodiach nepodliehajúcich dohovoru SOLAS a na účasť v globálnom námornom núdzovom a bezpečnostnom systéme (GMDSS) (Ú. v. EÚ L 296, 7.11.2013, s. 22).“
                        
                     
         
               2.
            
            
               Text bodu 4zzm (rozhodnutie Komisie 2004/71/ES) sa vypúšťa.
            
         Článok 2
   Znenie rozhodnutia 2013/638/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. novembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 24. októbra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 296, 7.11.2013, s. 22.
   
      (2)  Ú. v. EÚ L 16, 23.1.2004, s. 54.
   
      (3)  Ústavné požiadavky neboli oznámené.